Омбудсманът обсъжда с медицинските специалисти законопроект за съсловните организации | CredoWeb
Омбудсманът Мая Манолова ще се срещне днес с организациите на медицинските сестри, акушерките, лекарските асистенти и фелдшерите, рехабилитаторите и кинезитерапевтите.
По време на разговорите ще бъде обсъден законопроект за съсловните организации на медицинските специалисти.
По-рано през деня проектът ще бъде коментиран и с Милка Василева - председател на Българската асоциация на професионалистите по здравни грижи (БАПЗГ), информират от пресслужбата на омбудсмана.
За създаването на такъв закон медицинските специалисти настояват от първия ден на своите протести
включително и на срещата в институцията с омбудсмана през март т.г., когато потърсиха подкрепа за каузата си от Мая Манолова. Те искат достойни условия на труд, адекватно заплащане и свой закон, който да отговаря на най-важните изисквания за равнопоставеност и представителство на отделните медицински професии.
собствени съсловни организации имат зъботехниците и помощник-фармацевтите, а всички останали са представлявани от БАПЗГ
Медицински сестри Здравна политика Актуално омбудсман фелдшери кинезитерапевти законопроект за съсловните организации на медицинските специалисти
15 авг 2019 18:44
Една от най-онеправданите групи специалисти са именно физиотерапевтите (в България разпознаваеми в разделените изкуствено две професии Кинезитерапевти и Рехабилитатори), като това в никакъв случай не омаловажава правдивите искания и на останалите професии.
Това изкуствено разделение е архаичен остатък от старата система, чрез която физиотерапевтите (Кинезитерапевти и Рехабилитатори) са "вкарани" в рамката да не бъдат нищо повече от обикновени изпълнителски кадри.
Още повече - те са лишени и от законната си защитена титла "Физиотерапевт"!
Допълнително напрежение идва и от факта, че физиотерапевтите в България учат в две различни професионални направления - КТ в "Обществено здраве", а Рех в "Здравни грижи".